《杂感 其三》
清代·曾纪泽

骥服盐车上太行，眼中驽蹇任超骧。九方皋死心先冷，八尺身存项总强。

岂有蔷薇颁皂枥，误寻苜蓿走沙场。何年外阪争途罢，一骋兰筋陟六方。

作者简介：（1839—1890）湖南湘乡人，字劼刚。曾国藩长子。同治九年由二品荫生补户部员外郎。光绪四年出任驻英、法大臣。后充驻俄大臣，改崇厚已订之约，收回伊犁和特克斯河地区。中法战争时，力与法人争辩。回国后官至兵部左侍郎。学术贯通中西。有《曾惠敏公全集》。